Raport privind sesiunile de depunere a proiectelor cu finanţare europeană deschise în anul 2021

OJFIR Buzău

Mai 2022

Director OJFIR Buzău,

Cristinel Nicolae Vioiu

Raport privind sesiunile de depunere a proiectelor cu finanţare europeană deschise în anul 2021

 Agenţia pentru Finanţarea Investiţiilor Rurale (AFIR) este instituţia care a instrumentat mai multe programe de finanţare nerambursabilă, acordate de către Uniunea Europeană (UE), României. Programul SAPARD (derulat între anii 2000 si 2006 – perioada de preaderare la UE), Programul Naţional de Dezvoltare Rurală 2007 – 2013 (implementat imediat după aderarea la UE), dar şi Programul Naţional de Dezvoltare Rurală 2014 – 2020 (implementat în prezent de către agenţie). AFIR îşi desfăşoară activitatea în baza Ordonanţei de Urgenţă a guvernului nr. 41 din 18 iunie 2014, privind înfiinţarea, organizarea şi funcţionarea Agenţiei pentru Finanţarea Investiţiilor Rurale prin reorganizarea Agenţiei de Plăţi pentru Dezvoltare Rurală şi Pescuit (APDRP), aprobată prin legea 43 din 17 martie 2015.

AFIR este constituită din 13 direcţii specializate la nivel central, din 8 Centre Regionale şi din 41 de Oficii Judeţene. Niciuna dintre structurile teritoriale nu deţine personalitate juridică.

PNDR pentru periada 2014 – 2020 a avut o alocare de 9,44 mld. euro. Această sumă este compusă din 8,13 mld. euro Fonduri UE (FEADR) şi 1,31 mld. euro buget naţional. Din alocarea de 9,44 mld. euro, 3,7 mld. euro au fost alocate plăţilor compensatorii şi 5,74 mld. euro proiectelor de investiţii. La sfârşitul anului 2021 gradul de absorţie al PNDR 2014 – 2020 a fost de 89%. Gradul de absorţie va creşte considerabil întrucât foarte multe proiecte au termen de finalizare a investiţiei după anul 2021.

În baza Regulamentului privind tranziţia PAC, aprobat în data de 23 decembrie 2020, a fost agreată extinderea aplicabilitaţii cadrului legal existent şi suplimentarea bugetului aferent PNDR cu resurse pentru anii 2021 şi 2022 din noul Cadru Financiar Multianual ( CFM 2021 – 2027) şi EURI ( Instrumentul de Redresare al Uniunii Europene).

|  |  |
| --- | --- |
| Alocare CFM 2021 - 2022 | **2,15 mld. Euro, din care**:* 1,18 mld. Euro în 2021
* 967 mil. euro în 2022
 |
| Alocare EURI 2021 - 2022 | **692,1 mil. euro** |
| Alocarea FEADR 2021 – 2022 (CFM si EURI) | **2,84 mld. euro** |
| **Total alocare publică estimată** | **3,26 mld. euro** |

Fondurile trebuie cheltuite cel târziu până la data de 31 decembrie 2025.

 **Sesiuni PNDR Tranziţie - investiţii 2021**

**Submăsura 4.1 - Investiții în exploatații agricole**

SCOPUL investițiilor sprijinite în cadrul acestei submăsuri este sprijinirea investițiilor pentru creșterea competitivității exploatațiilor agricole prin dotarea cu utilaje și echipamente performante în raport cu structura agricolă actuală, precum și investițiile pentru modernizarea fermei (în special cele de dimensiuni medii și asocieri de ferme mici și medii) și îmbunătățirea calității activelor fixe.

OBIECTIVE:

* Îmbunătățirea performanțelor generale ale exploatațiilor agricole prin creșterea competitivității activității agricole, a diversificării producției agricole și a calității produselor obținute;
* Restructurarea exploatațiilor de dimensiuni mici și medii și transformarea acestora în exploatații comerciale;
* Respectarea standardelor comunitare aplicabile tuturor tipurilor de investiții;
* Creșterea valorii adăugate a produselor agricole prin procesarea produselor la nivelul fermei și comercializarea directă a acestora în vederea creării și promovării lanțurilor alimentare integrate.

BENEFICIARII: Fermieri ( PFA, I.I., I.F., grup de peroane fizice, persoane sau grup de persoane juridice), societăți (SNC, SCS, SA, SCA, SRL, agricole, comerciale cu capital privat), cooperative agricole, institute de cercetare-dezvoltare precum și centre, staţiuni şi unități de cercetare-dezvoltare și didactice, composesorate obști și alte forme asociative de proprietate asupra terenurilor, grupuri și organizații de producători.

SPRIJINUL NERAMBURSABIL:

Prin submăsura 4.1 se acordă fonduri nerambursabile în proporţie de la 30% până la maximum 90%, astfel:

I. Pentru fermele vegetale cu dimensiunea economică între 8.000 euro SO până la 250.000 euro SO și pentru fermele zootehnice cu dimensiunea economică până la 500.000 euro SO, rata sprijinului public nerambursabil va fi de 50% din totalul cheltuielilor eligibile și nu va depăşi:

● 350.000 Euro pentru achiziții simple și/ sau irigații, drenaj, desecare la nivel de fermă (inclusiv tineri fermieri);

● 1.000.000 Euro pentru proiecte care vizează condiționare, procesare și marketing la nivelul fermei, inclusiv legume și cartof;

● 1.000.000 Euro pentru ferme zootehnice (producție primară, inclusiv conditionare);

● 600.000 Euro pentru legume și cartofi (producție primară, conditionare și marketing);

● 1.000.000 Euro pentru legume în spații protejate (producție primară, conditionare și marketing).

II. Pentru fermele vegetale cu dimensiunea economică între 250.000 și 500.000 euro SO și pentru fermele zootehnice cu dimensiunea economică între 500.000 euro SO și 1.000.000 euro SO, rata sprijinului public nerambursabil va fi de 50% din totalul cheltuielilor eligibile și nu va depăşi:

● 400.000 Euro pentru achiziții simple și/ sau irigații, drenaj, desecare la nivel de fermă;

● 1.000.000 Euro pentru proiecte care vizează condiționare, procesare și marketing la nivelul fermei, inclusiv legume și cartof;

● 1.500.000 Euro pentru ferme zootehnice (producție primară, inclusiv conditionare);

● 700.000 Euro pentru legume și cartofi (producție primară, condiționare și marketing);

● 1.500.000 Euro pentru legume în spații protejate (producție primară, condiționare și marketing).

III. Pentru fermele vegetale cu dimensiunea economică peste 500.000 euro SO și pentru fermele zootehnice cu dimensiunea economică peste 1.000.000 euro SO, rata sprijinului public nerambursabil va fi de 30% și nu va depăşi:

● 400.000 Euro pentru achiziții simple și/sau irigații, drenaj, desecare la nivel de fermă;

● 1.000.000 Euro pentru proiecte care vizează condiționare, procesare și marketing la nivelul fermei, inclusiv legume și cartof;

● 1.500.000 Euro pentru ferme zootehnice (producție primară, inclusiv conditionare);

● 800.000 Euro pentru legume și cartofi (producție primară, conditionare și marketing);

● 1.500.000 Euro pentru legume în spații protejate (producție primară, conditionare și marketing).

IV. Pentru cooperative, grupuri de producători și organizații de producători, rata sprijinului public nerambursabil va fi de 50% și nu va depăşi 1.500.000 Euro indiferent de tipul investiției și de dimensiunea fermei.

Intensitatea se va putea majora cu 20 puncte procentuale suplimentare, dar rata sprijinului combinat nu poate depăși 70% pentru fermele din categoria I și 90% pentru formele asociative în cazul: a) investiţiilor realizate de tinerii fermieri, cu vârsta până la 40 de ani, inclusiv la data depunerii Cererii de finanțare și b) investițiilor legate de operațiunile prevăzute la art. 28 (Agromediu) și art. 29 (Agricultura ecologică) din R(UE) nr. 1305 / 2013.

**sM 4.1 a avut o alocare de 760 mil. euro. La nivel de ţară s-au depus 2.086 de proiecte în valoare de 1,1 mld. Euro. În judeţul Buzău s-au depus 60 de proiecte în valoare de 26,8 mil. Euro.**

**Submăsura 4.2 - „Sprijin pentru investiții în procesarea/ marketingul produselor agricole”**

SCOPUL investițiilor sprijinite în cadrul acestei submăsuri este sprijinirea întreprinderilor care realizează investiții corporale și necorporale pentru procesarea și marketingul produselor agricole cuprinse în Anexa I la Tratatul de Instituire a Comunității Europene, cu excepția produselor pescărești.

OBIECTIVELE submăsurii:

* Înființarea și/ sau modernizarea unităților de procesare și comercializare;
* Introducerea de noi tehnologii pentru dezvoltarea de noi produse și procese;
* Aplicarea măsurilor de protecția mediului inclusiv scăderea consumului de energie și a emisiilor GES;
* Promovarea investițiilor pentru producerea și utilizarea energiei din surse regenerabile;
* Creşterea numărului de locuri de muncă.

BENEFICIARII:

* Întreprinderile definite conform legislației naționale în vigoare;
* Cooperativele, grupurile și organizațiile de producători constituite în baza legislației naționale în vigoare.

SPRIJINUL NERAMBURSABIL va fi de 50% din totalul cheltuielilor eligibile pentru IMM-uri și forme asociative sau de 40% pentru alte întreprinderi și nu va depăși:

* pentru microintreprinderi și întreprinderi mici:
* 800.000 Euro/ proiect pentru investițiile noi permise în cadrul fișei ;
* 600.000 Euro/ proiect pentru celelalte investiții;
* pentru întreprinderi mijlocii:
* 1.200.000 Euro/ proiect pentru investiile noi permise în cadrul fișei;
* Euro/ proiect pentru celelalte investiții;
* pentru alte întreprinderi și forme asociative:
* 1.500.000 Euro pentru investiițiile noi permise în cadrul fișei;
* 1.200.000 Euro pentru celelalte investiții.

**sM 4.2 a avut o alocare de 182,7 mil. Euro cu o intensitate a sprijinului de 50% . La nivel de ţară s-au depus 279 de proiecte în valoare de 183,4 mil. Euro. În judeţul Buzău a fost depus 1 proiect în valoare de 169.469 euro.**

**sM 4.2A – Investitii în procesarea/marketingul produselor din sectorul pomicol a avut o alocare de 205,5 mil. Euro cu o intensitate a sprijinului de 40% sau 70% . La nivel de ţară s-au depus 48 de proiecte în valoare de 31 mil. Euro. În judeţul Buzău au fost depuse 2 proiecte în valoare de 1,15 mil. Euro.**

**Submăsura 4.3 - Investiții pentru dezvoltarea, modernizarea sau adaptarea infrastructurii agricole și silvice**

SCOPUL investițiilor sprijinite în cadrul acestei submăsuri este îmbunătățirea performanței economice a tuturor fermelor şi facilitarea restructurării şi modernizării fermelor, în special în vederea creşterii participării şi orientării către piaţă, cât şi a diversificării agricole, îmbunătăţirea performanţei economice a pădurilor, cât și eficientizarea utilizării apei în agricultură.

OBIECTIVELE submăsurii 4.3:

* Cresterea competitivităţii sectorului agricol prin îmbunătăţirea accesibilităţii exploataţiilor agricole;
* Modernizarea şi adaptarea căilor de acces;
* Asigurarea unei bune aprovizionari şi un acces mai facil către consumatori şi pieţele de desfacere.

BENEFICIARII:

* Unități Administrativ Teritoriale şi/ sau Asociații ale acestora constituite conform legislației naționale în vigoare.

|  |
| --- |
| **SPRIJINULNERAMBURSABIL**se va acorda după cum urmează: |

 rata sprijinului public nerambursabil va fi de 100% din totalul cheltuielilor eligibile, şi nu va depăşi 1.000.000 Euro/ proiect.

 **sM 4.3A a avut o alocare de 104,1 mil. Euro cu o intensitate a sprijinului de 100% . La nivel de ţara s-au depus 161 de proiecte în valoare de 156,4 mil. Euro. În judeţul Buzău au fost depuse 4 proiecte în valoare de 4 mil. Euro.**

**Submăsura 5.1 - Sprijin pentru investiţiile în măsuri preventive destinate să reducă efectele dezastrelor naturale, ale fenomenelor climatice nefavorabile şi ale evenimentelor catastrofale probabile - BENEFICIARI PRIVAȚI**

SCOP: Submăsura 5.1 este destinată prevenirii și limitării răspândirii pestei porcine africane (PPA) prin finanțarea investițiilor de modernizare a fermelor de suine din punct de vedere al biosecurității.

OBIECTIVE:

Sprijinul acordat prin aceasta submăsură va contribui la:

- Creșterea capacității operaționale de prevenire a apariției epizootiilor și combaterea acestora.

- Reducerea efectelor dezastrelor naturale, a evenimentelor adverse și a evenimentelor catastrofale asupra potențialului de producție agricolă.

BENEFICIARII:

Solicitanţii eligibili pentru sprijinul acordat prin submăsura 5.1 sunt:

• fermieri, cu excepția persoanelor fizice neautorizate;

• cooperative (cooperativele agricole și societățile cooperative agricole), grupuri de producători, constituite în baza legislației naționale în vigoare care deservesc interesele membrilor.

SPRIJINUL NERAMBURSABIL:

Rata maximă a sprijinului public nerambursabil va fi de:

- 80% din totalul cheltuielilor eligibile pentru fermierii individuali;

- 100% cheltuieli eligibile pentru grupuri de fermieri.

și nu va depăși:

250.000 euro/ proiect pentru investiții în instalații, echipamente pentru asigurarea biosecurității și infrastructură sanitară (de ex.: construcția și dotarea filtrului cu grup sanitar și dușuri, vestiare etc.) în cadrul fermelor.

**sM 5.1 PRIVATI a avut o alocare de 6,3 mil. Euro cu o intensitate a sprijinului cuprinsa intre 80% - 100% . La nivel de ţară s-au depus 35 de proiecte în valoare de 5,4 mil. Euro.**

**Submăsura 6.1 - Sprijin pentru instalarea tinerilor fermieri**

SCOPUL investițiilor sprijinite în cadrul acestei submăsuri este de sprijinire a stabilirii pentru prima dată a tinerilor fermieri ca șefi/ conducători unici ai unei exploatații agricole.

OBIECTIVE:

* Creşterea numărului de tineri fermieri care încep pentru prima dată o activitate agricolă ca şefi/conducători de exploataţie, fiind încurajați să devină competitivi, să se asocieze, să participe la lanţurile alimentare integrate;
* Îmbunătăţirea managementului, creşterea competitivităţii sectorului agricol şi sprijinirea procesului de modernizare şi conformitate cu cerinţele pentru protecţia mediului, igienă şi bunăstarea animalelor și siguranţa la locul de muncă;
* Crearea posibilității tinerilor fermieri rezidenți, cu un minim de cunoștinte de bază, în vederea instalării ca şefi/ conducători ai exploatației agricole.
* Încurajarea tinerilor și a familiilor din mediul rural de a se stabili în mediul rural, ceea ce va crea un efect pozitiv asupra economiei naționale în general.

BENEFICIARII:

* Tinerii fermieri în conformitate cu definiția prevăzută la art. 2 din R(UE) nr. 1305/2013, care se instalează ca unic șef al exploatației agricole
* Persoanele juridice în care un tânăr fermier în sensul art. 2 din R(UE) nr. 1305/2013 care se instalează împreună cu alți tineri fermieri și care exercită un control efectiv pe termen lung în ceea ce privește deciziile referitoare la gestionare, beneficii și riscuri financiare în cadrul exploatației respective

SPRIJINUL NERAMBURSABIL de maximum 70.000 Euro:

* va fi acordat sub formă de primă în două tranșe, astfel:

 - 75% din cuantumul sprijinului la primirea deciziei de finanțare

- 25% din cuantumul sprijinului în maximum trei ani de la primirea deciziei de finanțare;

 **sM 6.1 a avut o alocare de 100 mil. Euro cu o intensitate a sprijinului este de 100% . La nivel de ţară s-au depus 4.277 de proiecte în valoare de 199,1 mil. Euro. În judeţul Buzău au fost depuse 45 proiecte în valoare de 1,8 mil. euro.**

**Submăsura 6.1 - Sprijin pentru instalarea tinerilor fermieri Diaspora a avut o alocare de 120 mil. Euro cu o intensitate a sprijinului este de 100% . La nivel de ţară s-au depus 256 de proiecte în valoare de 10,4 mil. Euro. În judeţul Buzău a fost depus 1 proiecte în valoare de 40 mii Euro.**

**6.2 - Sprijin pentru înființarea de activități neagricole în zone rurale**

SCOPUL investițiilor sprijinite în cadrul acestei submăsuri este sprijinirea facilitării diversificării prin înființarea și dezvoltarea de microîntreprinderi și întreprinderi mici în sectorul non-agricol din zonele rurale, în vederea unei dezvoltări economice durabile, creării de locuri de muncă și reducerii sărăciei în spațiul rural.

OBIECTIVELE submăsurii 6.2:

· Crearea de noi activități neagricole, în special, pentru fermierii de mici dimensiuni sau membrii familiilor lor și în general, pentru micii întreprinzători din mediul rural;

· Diversificarea economiei rurale prin creșterea numărului de microîntreprinderi și întreprinderi mici în sectorul non-agricol, dezvoltarea serviciilor și crearea de locuri de muncă în spațiul rural;

·Încurajarea menținerii și dezvoltării activităților tradiționale;

BENEFICIARII:

· Fermierii sau membrii unei gospodării agricole din spațiul rural, care își diversifică activitatea prin înființarea unei activități non-agricole pentru prima dată;

· Persoanele fizice neautorizate nu sunt eligibile;

• Micro-întreprinderi și întreprinderile mici din spațiul rural, care își propun activități non-agricole, pe care nu le-au mai efectuat până la data aplicării sprijinului

• Micro-întreprinderi și întreprinderi mici noi, înființate în anul depunerii Cererii de finanțare sau cu o vechime de maxim 3 ani fiscali, care nu au desfășurat activități până în momentul depunerii proiectului(start-ups)

SPRIJINUL NERAMBURSABIL:

· va fi acordat sub formă de primă în două tranșe astfel: – 70% din cuantumul sprijinului după semnarea Contractului de finanțare;

– 30% din cuantumul sprijinului se va acorda cu condiția implementării corecte a Planului de afaceri fără a depăși 3 ani de la data semnării Contractului de finanțare.

· va fi în valoare de:

– 50.000 Euro/ proiect cu excepția activităților de producție pentru care valoarea sprijinului este de 70.000 Euro/ proiect;

Ultima plată se va efectua fără a se depăși data de 31 decembrie 2025.

**sM 6.2 a avut o alocare de 50 mil. Euro cu o intensitate a sprijinului de 100% . La nivel de ţară s-au depus 4.822 de proiecte în valoare de 300,4 mil. Euro. În judeţul Buzău au fost depuse 74 proiecte în valoare de 4,3 mil. euro.**

**Submăsura 6.3 - Sprijin pentru dezvoltarea fermelor mici**

SCOPUL investițiilor sprijinite în cadrul acestei submăsuri este sprijinirea investițiilor pentru creșterea competitivității exploatațiilor agricole prin dotarea cu utilaje și echipamente performante în raport cu structura agricolă actuală, precum și investițiile pentru modernizarea fermei (în special cele de dimensiuni medii și asocieri de ferme mici și medii) și îmbunătățirea calității activelor fixe.

BENEFICIARII:

· Fermierii, care dețin în proprietate sau folosință o exploatație agricolă încadrată în categoria de fermă mică\*:

\* Dimensiunea unei ferme mici este cuprinsă între 4.000 – 11.999 SO (valoarea producției standard)

SPRIJINUL NERAMBURSABIL de 15.000 Euro:

· se acordă în două tranșe astfel:

– 75% din cuantumul sprijinului la primirea deciziei de finanțare;

– 25% din cuantumul sprijinului în maximum 3 ani de la primirea deciziei de finanțare;

· se va acorda pe o perioadă de 3/ 5\* ani (\*perioada de 5 ani se aplică doar pentru sectorul pomicol)

 **sM 6.3 a avut o alocare de 87 mil. Euro cu o intensitate a sprijinului de 100% . La nivel de ţară s-au depus 6.414 de proiecte în valoare de 96,2 mil. Euro. În judeţul Buzău au fost depuse 61 proiecte în valoare de 915 mii. euro.**

**Submăsura 6.4 - Investiții în crearea și dezvoltarea de activități neagricole**

 SCOPUL investițiilor sprijinite în cadrul acestei submăsuri este de sprijin pentru microîntreprinderi şi întreprinderi mici din mediul rural, care își creează sau dezvoltă activități non-agricole în zonele rurale.

OBIECTIVELE submăsurii 6.4.

· Stimularea mediului de afaceri din rural, contribuind la creșterea numărului de activități non-agricole desfășurate în zonele rurale;

· Dezvoltarea activităților non-agricole existente; crearea de locuri de muncă, creșterea veniturilor populației rurale și diminuarea disparităților dintre rural și urban;

BENEFICIARII:

· Micro-întreprinderile și întreprinderile mici existente, din spațiul rural;

· Micro-întreprinderile și întreprinderile mici nou-înființate, din spațiul rural, care fac dovada cofinanțării;

•Fermierii sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în cadrul întreprinderii deja existente încadrabile în microîntreprinderi și întreprinderi mici;

Valoarea SPRIJINULUI NERAMBURSABIL va fi de maxim 90% din costul total al proiectului

• nu va depăși 200.000 Euro/ beneficiar pe 3 ani fiscali;

• va respecta prevederile Regulamentului 1407/2013 cu privire la sprijinul de minimis

**sM 6.4 a avut o alocare de 100 mil. Euro cu o intensitate a sprijinului de 70% sau 90% . La nivel de ţară s-au depus 1.146 de proiecte în valoare de 230,6 mil. Euro. În judeţul Buzău au fost depuse 15 proiecte în valoare de 3 mil. euro.**

**Submăsura 9.1 - Înfiinţarea grupurilor de producători în sectorul agricol**

SCOPUL investițiilor sprijinite în cadrul acestei submăsuri este încurajarea înființării și funcționării administrative a grupurilor de producători, recunoscute în conformitate cu prevederile legislației naționale.

OBIECTIVELE submăsurii 9.1:

· Adaptarea producției și a produselor producătorilor care sunt membri ai acestor grupuri la cerințele pieței;

· Introducerea în comun a produselor pe piață, inclusiv pregătirea pentru vânzare, centralizarea vânzărilor și aprovizionarea cumpărătorilor en gros;

· Stabilirea unor norme comune privind informarea asupra producției, acordând o atenție deosebită recoltării și disponibilității;

· Realizarea unor activități care pot fi desfășurate de către grupurile de producători, cum ar fi dezvoltarea competențelor în materie de exploatare și de comercializare, precum și organizarea și facilitarea proceselor de inovare și pentru protejarea mediului.

BENEFICIARII:

· grupurile de producători care se încadrează în definiția IMM-urilor și care sunt recunoscute conform legislației naționale în vigoare, pentru următoarele sectoare:

– culturi de câmp;

– horticultură (exceptând grupurile sprijinite prin subprogramul pomicol);

– creșterea animalelor și păsărilor, mixte;

SPRIJINUL NERAMBURSABIL va fi de 100%, dar:

· nu va depăși:

– anual 10% din valoarea producției comercializate

– 100.000 euro/ an

Sprijinul nerambursabil se va acorda ca procent din producția comercializată prin intermediul grupului, astfel:

· Anul I - 10%;

· Anul II - 8%;

· Anul III - 6%;

· Anul IV - 5%;

· Anul V - 4%;

Sprijinul nerambursabil se va plăti sub forma unui ajutor forfetar degresiv, în tranșe anuale, pe o perioadă care nu poate depăși cinci ani de la data la care grupul de producători a fost recunoscut.

**sM 9.1 a avut o alocare de 6,7 mil. Euro cu o intensitate a sprijinului este de 50% sau 70% . La nivel de ţară s-au depus 46 de proiecte în valoare de 16,4 mil. Euro. În judeţul Buzău au fost depuse 2 proiecte în valoare de 700 mii. euro.**

**Submăsura 16.4 și submăsura 16.4a - Sprijin acordat pentru cooperare orizontală și verticală între actorii din lanțul de aprovizionare în sectoarele agricol și pomicol**

SCOPUL investițiilor sprijinite în cadrul acestei submăsuri este cooperarea dintre actori în sectorul agro-alimentar, inclusiv din sectorul pomicol, pentru a comercializa produsele din lanțurile scurte de aprovizionare și a facilita utilizarea metodelor inovatoare de comercializare a produselor şi atragerea unor categorii noi de consumatori.

OBIECTIVELE submăsurilor 16.4 și 16.4a, nu presupun numai cooperarea dintre fermieri, procesatori, comercianţi alimentari cu amănuntul, restaurante, hoteluri şi alte forme de cazare în mediul rural, ci şi

· Realizarea de parteneriate cu organizații neguvernamentale şi autorităţi publice;

· Promovarea cooperării între actorii locali, în scopul comercializării produselor agoalimentare prin intermediul lanțurilor scurte de aprovizionare;

BENEFICIARII acestor submăsuri sunt PARTENERIATELE constituite în baza unui ACORD DE COOPERARE din cel puţin un partener din categoriile de mai jos și cel puțin un fermier sau un grup de producători/ o cooperativă care își desfășoară activitatea în sectorul agricol/ pomicol, în funcție de submăsură:

· Fermierii;

· Organizații neguvernamentale;

· Consilii Locale;

· Unități școlare (inclusiv universitățile de profil), unitățile sanitare, de agrement și de alimentație publică

**sM 16.4/16.4a a avut o alocare de 50 mil. Euro cu o intensitate a sprijinului de 50% sau 70% . La nivel de ţară s-au depus 383 de proiecte în valoare de 62,3 mil. Euro. În judeţul Buzău au fost depuse 4 proiecte în valoare de 1 mil. euro.**

**Submăsura 17.1 - Prime de asigurare a culturilor, a animalelor și a plantelor**

SCOPUL acestei submăsuri este:

- încurajarea fermierilor să participe la schemele de asigurare private în vederea gestionării corespunzătoare a riscurilor care le pot afecta producția agricolă;

- stimularea fermierilor pentru a beneficia de asigurare și extinderea sferei riscurilor asigurabile de către societățile de asigurare.

OBIECTIVE:

Submăsura 17.1 „Prime de asigurare a culturilor, a animalelor și a plantelor” se încadrează, conform prevederilor art. 36 şi 37 din Regulamentul nr. (CE) 1305/2013, cu modificările și completările ulterioare, în măsura 17 „Gestionarea riscurilor” şi contribuie la domeniul de intervenție DI 3B „Sprijinirea gestionării şi prevenirii riscurilor la nivelul exploataţiilor”.

**sM 17.1 a avut o alocare de 31,2 mil. Euro cu o intensitate a sprijinului de 70% . La nivel de ţară s-au depus 8.506 de proiecte în valoare de 16,2 mil. Euro. În judeţul Buzău au fost depuse 318 proiecte în valoare de 700 mii. euro.**

**CONCLUZII**

1. Numărul total de proiecte depuse în anul 2021, atât la nivel naţional cât şi pentru judeţul Buzău, au evidenţiat pe de o parte nevoia de bani europeni pentru fermierii români iar pe de alta parte apetitul tot mai crescut al acestora pentru infiinţarea şi dezvoltarea fermelor.
2. PNDR 2014 – 2020 a arătat odata în plus că AFIR este cea mai de scucces structură care gestioneaza bani europeni. Procentul de absorţie depaşind 95%.
3. Pentru OJFIR Buzău şi judeţul Buzău anul 2021 a fost un an bun din punct de vedere al numarului de proiecte depuse, acest lucru situându-ne în prima jumatate a clasamentului naţional (locul 16 din 41).

**PNS 2023 – 2027**

Vechiul PNDR pentru noul program financiar se va numi PNS ( Program Naţional Strategic). Pentru perioda 2023 – 2027 va exista o alocare de 15,88 mld. Euro din care 10,19 mld. Euro vor merge către plaţi directe şi 5,68 mld. Euro către proiecte de investiţii în dezvoltarea rurală.

Director OJFIR Buzău,

Cristinel Nicolae Vioiu